Updated July 12, 2019, 1:32 p.m. | By Press Release
In die nuwe fliek, Ander Mens wat in Augustus in fliekteaters begin draai, sien ons 'n ander kant van geliefde akteurs Frank Opperman en Bennie Fourie.
Frank Opperman / Instagram.
Bennie Fourie, bekend vir sy rolle in Vuil Wasgoed, Mooirivier en die gewilde kykNET-reeks Hotel meen dat die fliek iets vars vir Suid-Afrikaanse gehore gaan wees.
"Dit is iets waaraan Suid-Afrikaners nog nie baie blootgestel is nie. 'n Aksieprent, met droë ernstige omstandighede, vermeng met humor."
Fourie noem verder dat dit ook nie aldag is wat kykers die kans kry om vir Frank Opperman in die rol van 'n skelm te sien nie. "Dinge raak rof – maar dit is snaaks ook. Dis beslis 'n fliek wat almal moet sien," voeg Fourie by.
Dis hier! Die poster vir Ander Mens! Die lokprent is uit via @huisgenoot Loer gerus en gaan kyk die lekke fliek in teaters vanaf 23Augustus! @kyknettv @teamfinityza @ander_mens_film @starburst_promotions @huisgenoot @quentinkrog
A post shared by Bennie Fourie (@bennieboekfilm) on Jul 11, 2019 at 6:39am PDT
Die meeste van die aksiebelaaide gebeure speel af teen die prentjiemooi berglandskap van Du Toitskloof in die Wes-Kaap. Omdat die film ook grense verskuif in terme van styl en genre op plaaslike bodem, is daar gebruik gemaak van dieselfde tipe kameralens as wat daar vir die 70's-treffer, The Godfather, gebruik is en wat heel gepas is vir dié moderne aksieriller.